Diari Oficial de la Generalitat Valenciana


Sumari del DOGV 9097, del 01-06-2021 (2021/6039)

Extracte de la Resolució de 27 de maig de 2021, de la Conselleria d'Educació, Cultura i Esport, per la qual convoquen dotze beques per a la realització de pràctiques professionals en les dependències de la Direcció General de Política Lingüística i Gestió del Multilingüisme.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6039


Data del document
:   27-05-2021

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 27 de maig de 2021, de la Conselleria d'Educació, Cultura i Esport, per la qual convoquen dotze beques per a la realització de pràctiques professionals en les dependències de la Direcció General de Política Lingüística i Gestió del Multilingüisme. [2021/6039]  
BDNS (identif.): 566568.  
  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions:  
http://www.pap.minhafp.gob.es/bdnstrans/index  
  
Primer. Objecte i persones beneficiàries  
La convocatòria de 12 beques per a la realització de pràctiques professionals en les dependències de la Direcció General de Política Lingüística i Gestió del Multilingüisme de les modalitats següents: traducció al valencià o del valencià, traducció a l'anglés o de l'anglés, dret, comunicació audiovisual i publicitat, amb l'objecte de completar i desenvolupar la formació i l'especialització professional de joves amb titulacions universitàries.  
  
Segon. Bases reguladores  
L'Ordre 87/2016, de 21 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de beques per a la realització de pràctiques professionals a les dependències de la Direcció General de Política Lingüística i Gestió del Multilingüisme.  
  
Tercer. Quantia  
L'import global màxim destinat a la concessió de les beques que es convoquen serà de 163.704,96 euros, del pressupost de la Generalitat.  
L'import màxim per a 2021 és de 54.568,32 €. La dotació econòmica restant, 109.136,64 €, queda supeditada a l'existència de crèdit adequat i suficient en el pressupost de la Generalitat per a l'exercici 2022.  
Les beques tindran una dotació inicial per a l'exercici 2021 de 1.088,43 euros (mil huitanta-huit euros amb quaranta-tres cèntims) bruts mensuals.  
  
Quart. Termini de presentació de sol·licituds  
El termini de presentació de les sol·licituds és de 15 dies hàbils comptadors des de l'endemà de la publicació de la resolució en el Diari Oficial de la Generalitat Valenciana.  
  
València, 27 de maig de 2021.- El conseller d'Educació, Cultura i Esport: Vicent Marzà Ibáñez.